રાવણની રાણી મંદોદરીને જાણ થતાં તેનું દુ:ખ પ્રકટ કરતાં રાવણને કહ્યું, ‘સ્વામી ! આપે ઘણું જ ખરાબ કર્યું. રાજા ચક્રવેણને હું જાણું છું. તે એક સત્યવાદી અને પોતાનો રાજધર્મ બજાવનાર ધર્માત્મા રાજા છે. તેમનું ચક્ર સમગ્ર સંસારમાં ચાલે છે. તેથી જે તેમની આજ્ઞાનું પાલન નથી કરતો તેનું અનિષ્ટ થઈ જાય છે. આપે તેમના દૂતને સંતુષ્ટ કરીને જ પાછો મોકલવો જોઈતો હતો. હજુ પણ આપ તેનો પત્તો મેળવી તેને સંતોષ આપો. નહીં તો કોણ જાણે આપણું કેટલુંયે અનિષ્ટ થઈ જશે.’